cyanic-selkie/wikianc huggingface dataset:
ফারুক
ব্যবসায়িক জীবন
চলচ্চিত্রের বাইরে ফারুক ছিলেন একজন ব্যবসায়ী। তিনি গাজীপুরে অবস্থিত নিজের শিল্প প্রতিষ্ঠান ফারুক নিটিং ডাইং এন্ড ম্যানুফ্যাকচারিং কোম্পানির ব্যবস্থাপনা পরিচালক হিসেবে কাজ করেছেন।
রাজনীতি
ফারুক স্কুল জীবন থেকে আওয়ামী লীগের রাজনীতির সাথে সম্পৃক্ত হন। ১৯৬৬ সালে তিনি ছয় দফা আন্দোলনে যোগ দেন এবং এ সময়ে তার নামে প্রায় ৩৭টি মামলা দায়ের করা হয়। ১৯৭১ সালে বাংলাদেশের মহান মুক্তিযুদ্ধে অংশগ্রহণ করেন। ফারুক ২০১৮ সালে অনুষ্ঠিত একাদশ বাংলাদেশের সাধারণ নির্বাচনে ঢাকা-১৭ সংসদীয় আসন থেকে আওয়ামী লীগের মনোনীত প্রার্থী হিসেব নির্বাচনে অংশগ্রহণ করেন এবং সংসদ সদস্য নির্বাচিত হন।
ব্যক্তিগত জীবন
ফারুক ফারজানা পাঠানকে ভালোবেসে বিয়ে করেন। তাদের দুটি সন্তান হয়। কন্যা ফারিহা তাবাসসুম পাঠান ও পুত্র রওশন হোসেন। উত্তরায় নিজ বাসভবনে ফারুক বাস করে আসছিলেন।
অসুস্থতা
২০১২ সালের জুলাইয়ে নায়ক ফারুক এক মাস ধরে ব্যাংককের বামরুনগ্রাদ হাসপাতালে চিকিৎসাধীন ছিলেন। ফারুক দীর্ঘদিন ধরে কিডনিজনিত রোগে ভুগছিলেন। উন্নত চিকিৎসার জন্য ২০১৩ সালের ৩০শে আগস্ট সিঙ্গাপুরে যান ও সেখানকার মাউন্ট এলিজাবেথ হসপিটালে ভর্তি হন। চিকিৎসা শেষে ২০১৪ সালের ৭ই জানুয়ারি তিনি দেশে ফিরে আসেন। ২০২০ সালের ১৮ আগস্ট আবার তিনি অসুস্থ হয়ে পড়েন। ভীষণ জ্বর নিয়ে রাজধানীর ইউনাইটেড হাসপাতালে ভর্তি হন।
২০২১ সালের ১৫ই মার্চ খিচুনি হওয়ার পরে তার মস্তিষ্কে অস্ত্রোপচার করা হয়। ১৮ মার্চ অবস্থার উন্নতি হলেও ২১ মার্চ আবার অচেতন হলে আইসিইউতে নেয়া হয়।
মৃত্যু
তিনি দীর্ঘদিন ধরে সিঙ্গাপুরে মাউন্ট এলিজাবেথ হাসপাতালে চিকিৎসা নিচ্ছিলেন। সেখানেই তিনি চিকিৎসাধীন অবস্থায় ২০২৩ সালের ১৫ মে সোমবার স্থানীয় সময় সকাল ১০টায় মৃত্যুবরণ করেন। মৃত্যুকালে তার বয়স হয়েছিল ৭৪ বছর।
মোহাম্মদ মোসাদ্দেক
মোহাম্মদ মোসাদ্দেক (জন্ম: ১৬ জুন, ১৮৮২ - ৫ মার্চ, ১৯৬৭) তেহরানে জন্মগ্রহণকারী বিখ্যাত ইরানি রাজনীতিবিদ ছিলেন। ১৯৫১ থেকে ১৯৫৩ মেয়াদে গণতান্ত্রিক পন্থায় ইরানের প্রধানমন্ত্রী হিসেবে নির্বাচিত হন।  কিন্তু সিআইএ ও ব্রিটিশ গোয়েন্দা দলের চক্রান্তে সৃষ্ট অভ্যুত্থানের মাধ্যমে তিনি ক্ষমতাচ্যুত হন।
লেখক, প্রশাসক, আইনজীবী ও প্রথিতযশা সংসদ সদস্য ছিলেন তিনি। ক্ষমতায় থাকাকালে সামাজিক ও রাজনৈতিক পুণর্গঠনে তার সরকার অগ্রসর হয়। তন্মধ্যে, সামাজিক নিরাপত্তা, ভাড়া নিয়ন্ত্রণ, ভূমি পুণর্গঠন অন্যতম। ১৯১৩ সাল থেকে অ্যাংলো-পার্সিয়ান অয়েল কোম্পানি (এপিওসি/এআইওসি) কর্তৃক নিয়ন্ত্রিত ইরানি তৈল শিল্পকে জাতীয়করণে উদ্যোগী হন।
প্রারম্ভিক জীবন
তেহরানে উচ্চ পদস্থ ও প্রথিতযশা পরিবারে তার জন্ম। বাবা মির্জা হিদায়েতুল্লাহ আশতিয়ানি কাজার রাজত্বে অর্থমন্ত্রী হন। মা শাহজাদী মালিকা তাজ খানম পুণর্গঠনবাদী কাজার প্রিন্স আব্বাস মির্জার নাতনি ছিলেন।  ১৮৯২ আসলে হিদায়েতুল্লাহ মারা গেলে তার চাচা খোরাশান প্রদেশের ট্যাক্স সংগ্রহকারী হিসেবে মনোনীত হন ও নাসের আল-দীন কর্তৃক মোসাদ্দেক-উস-সালতানেহ পদবী লাভ করেন। এ পদবী বিলুপ্তির পূর্ব-পর্যন্ত মোসাদ্দেকও নিজেকে একই পদবীতে পরিচিতি ঘটান।
১৯০৯ সালে আইন বিষয়ে অধ্যয়নের জন্য ফ্রান্সের প্যারিসে যান। শারীরিক অসুস্থতার কারণে দুই বছর পর দেশে ফিরে আসেন। পাঁচ মাস পর সুইজারল্যান্ডের নিউচাতেল বিশ্ববিদ্যালয় ডক্টরেট অব ল বিষয়ে পড়াশোনা করেন। জুন, ১৯১৩ সালে প্রথম ইরানি হিসেবে ইউরোপের কোন বিশ্ববিদ্যালয় থেকে ডক্টরেট ডিগ্রী লাভ করেন। রাজনৈতিক জীবনে প্রবেশের পূর্বে প্রথম বিশ্বযুদ্ধের শুরুর দিকে তেহরান স্কুল অব পলিটিক্যাল সায়েন্সে অধ্যাপনা করেন।
রাজনৈতিক জীবন
১৯০৫-০৭ সময়কালে সংঘটিত ইরানি সাংবিধানিক বিপ্লবের মাধ্যমে রাজনৈতিক জীবনের সূত্রপাত ঘটে তার। ২৪ বছর বয়সে নব প্রবর্তিত পারস্য সংসদ ইরানের মজলিসে ইসফাহান এলাকা থেকে নির্বাচিত হন। ১৯১৯ সালে অ্যাংলো-পারস্য চুক্তির প্রতিবাদ করেন ও সুইজারল্যান্ডে চলে যান। পরের বছর নব-নির্বাচিত ইরানি প্রধানমন্ত্রী হাসান পিরনিয়া’র আমন্ত্রণে দেশে প্রত্যাবর্তন করেন। ১৯২১ সালে আহমদ কাভাম সরকারের নিয়ন্ত্রণে অর্থমন্ত্রীর দায়িত্ব পান। এরপর জুন, ১৯২৩ সালে মশির-এদ-দৌল্লা সরকারে পররাষ্ট্রমন্ত্রী পদে নিযুক্ত হন। তারপর তিনি আজারবাইজান প্রদেশের গভর্নর হন। ১৯২৩ সালে তিনি পুনরায় মজলিসের সদস্য হন। ১২ ডিসেম্বর, ১৯২৫ তারিখে তরুণ শাহ আহমদ শাহ কাজারের পরিবর্তে রেজা শাহকে পারস্যের সম্রাট ঘোষণা করা হয় ও পাহলভী রাজবংশের সূচনা ঘটে। কিন্তু নতুন সরকারের সাথে তিনি দ্বি-মত পোষণ করেন ও রাজনীতি থেকে অবসর নেন।
১৯৪১ সালে ব্রিটিশ বাহিনী কর্তৃক রেজা শাহ পাহলভীকে জোরপূর্বক ক্ষমতাচ্যুত করা হয় ও তার পুত্র মোহাম্মদ রেজা পাহলভীকে দেশ পরিচালনার দায়িত্ব দেয়া হয়। ১৯৪৪ সালে তিনি পুনরায় সংসদ সদস্য হিসেবে নির্বাচিত হন। এসময় তিনি জেবহে মেলি দলের প্রধান ছিলেন। দেশে গণতন্ত্র আনয়ণ, ইরানি রাজনীতিতে বিদেশীদের হস্তক্ষেপ থেকে দূরে রাখা ও অ্যাংলো-পারস্য তৈল কোম্পানিকে রাষ্ট্রায়ত্তের জন্য আন্দোলন করছিলেন। ১৯৪৭ সালে নির্বাচনী পুণর্গঠন সংক্রান্ত বিল মজলিসে অনুমোদনলাভে ব্যর্থ হলে তিনি পুনরায় অবসরের ঘোষণা দেন।
২৮ এপ্রিল, ১৯৫১ তারিখে ইরানি সংসদ মজলিসে ৭৯-১২ ভোটে তাকে প্রধানমন্ত্রী হিসেবে মনোনীত করা হয়। শাহ মোসাদ্দেকের জনপ্রিয়তা ও রাজনৈতিক শক্তি সম্পর্কে সজাগ ছিলেন। নতুন সরকার সামাজিক পুণর্গঠনের অংশ হিসেবে অসুস্থ ও আঘাতপ্রাপ্ত কর্মীদের অর্থ সহায়তা, কৃষকদেরকে জোরপূর্বক জমি চাষ থেকে অব্যাহতিসহ বেকারদের সহায়তা করে।
১ মে মোসাদ্দেক এআইওসিকে জাতীয়করণ করে ও ১৯৯৩ সাল পর্যন্ত চুক্তির মেয়াদ বাতিল করে। পরের মাসেই পাঁচ মজলিস সদস্যকে খুজিস্তানে জাতীয়করণের বিষয়ে প্রেরণ করে। চুক্তি বাতিলের ফলে ব্রিটিশ সরকার পারস্য উপসাগরে নৌবাহিনী মোতায়েন করে ও জাতিসংঘ নিরাপত্তা পরিষদে আনুষ্ঠানিকভাবে অভিযোগ করে।
অনেক ইরানিদের মতে মোসাদ্দেক প্রাচীন ধারার গণতন্ত্রকে সম্মুখে নিয়ে আসেন ও বিদেশীদের প্রভাববিস্তার থেকে ইরানের ইতিহাসকে আধুনিকতার দিকে নিয়ে যান। কিন্তু, ১৯ আগস্ট, ১৯৫৩ তারিখে এমআই৬ এর অনুরোধক্রমে সিআইএ কর্তৃক সংঘটিত অভ্যুত্থানে তার সরকারের পতন ঘটে। ইরানি জেনারেল ফজলোল্লাহ জাহেদি তার স্থলাভিষিক্ত হন। পাশ্চাত্যের দেশসমূহ এ অভ্যুত্থানকে অপারেশন অ্যাজাক্স নামে পরিচিতি ঘটানো হলেও ইরানের বর্ষপঞ্জীর তারিখ অনুযায়ী এটি ২৮ মর্দাদ ১৩৩২ অভ্যুত্থান হিসেবে পরিচিত।
দেহাবসান
অভ্যুত্থানের পর তিনি তিন বছর কারাভোগ করেন। এরপর আমৃত্যু তাকে গৃহে অন্তরীণ রাখা হয়। ৫ মার্চ, ১৯৬৭ তারিখে আহমদাবাদ-ই মোসাদ্দেকে অবস্থিত নিজ বাসগৃহে তার দেহাবসান ঘটে।  রাজনৈতিক অসন্তোষ থেকে দূরে থাকতে তার দেহ নিজ বাড়ীতে সমাধিস্থ করা হয়।
১৯০১ সালে জাহরা খানম নাম্নী নাসের আল-দীন শাহের নাতনির সাথে পরিণয়সূত্রে আবদ্ধ হন। এ দম্পতির পাঁচ সন্তান ছিল।
মিউজিক্সম্যাচ
মিউজিক্সম্যাচ হল বিশ্বের সবচেয়ে বৃহৎতম গানের গীতিকাব্য-এর অনূক্রম, যেখানে ব্যবহারকারীরা গানের গীতাকাব্য খু্ঁজতে পারেন এবং তা অন্য কারো উদ্দেশ্যে আদান-প্রদান করতে পারেন। এটির বিশ্বব্যাপী ৬০ মিলিয়নেরও বেশি ব্যবহারকারী, ১৪ মিলিয়নেরও বেশি গীতিকাব্য এবং ৩০ জন কর্মকর্তা-কর্মচারী রয়েছে।
এটিতে ওয়েব, আইওএস, এবং অ্যান্ড্রয়েড অপারেটিং সিস্টেম সমূহের বিভিন্ন ডিভাইস দ্বারা (ফোন, ট্যাবলেট এবং ওয়্যেরাবলেস)-এর অ্যাপ দ্বারা অ্যাক্সেসযোগ্য বা প্রবেশ করা যায় এছাড়াও সরাসরি (https://www.musixmatch.com/) তাদের নিজেস্ব ওয়েবসাইটে প্রবেশ করা যায়।
মিউজিক্সম্যাচ, যখন কোন গান শোনা বা প্লে করা হয় তখন সেই সময়ের সাথে সামঞ্জস্যসাধন করে সেই নির্দিষ্ট গানের গীতিকাব্য প্রদর্শন করে, যাকে সিঙ্ক বলে। এটির সহজাত অ্যাপগুলোতে, এটি ব্যবহারকারীর নির্দিষ্ট ডিভাইসে থাকা গানের সম্ভারের সকল গান সমূহ স্কান করে, ওই সকল গান সমূহের গীতিকাব্য খুঁজে বের করার ক্ষমতা রাখে, এছাড়াও এটি একটি স্বাভাবিক মিউজিক প্লেয়ার হিসেবে ব্যবহার করা হয়। অ্যান্ড্রয়েড অপারেটিং সিস্টেমের ডিভাইস সমূহে এটি কয়েকটি জনপ্রিয় এবং বৃহত্তর সঙ্গীত স্ট্রিমিং বা শোনার অ্যাপে অবলম্বিত হয়, যেগুলোর মধ্যে অন্যতম স্পটিফািই, গুগল প্লে মিউজিক, ডিজার, অ্যাপেল মিউজিক, রাহাপসোডি এবং রিডিও, তাছাড়াও এটি উক্ত অ্যাপলিকেশন সমূহের উপরে ভাসমান গীতিকাব্য প্রদর্শন করার ক্ষমতা রাখে।
মিউজিক্সম্যাচ প্রতিষ্ঠিত হয় ২০১০ সালের ২১শে জানুয়ারী মাসে, ইতালির'র বোলোগ্না শহরে, মাসিমো সসিওসিওটা, জিয়ালুকা ডেল্লি কারি, ফ্রান্সেসকো ডালফিনো, গিওসেপ্পে কসস্টেনটিনো দ্বারা।
অ্যামলথিয়া (প্রাকৃতিক উপগ্রহ)
অ্যামলথিয়া (ইংরেজি: Amalthea, ) হল বৃহস্পতির একটি প্রাকৃতিক উপগ্রহ। বৃহস্পতির যতগুলি উপগ্রহের কথা জানা যায়, সেগুলির মধ্যে অ্যামলথিয়ার কক্ষপথ গ্রহটির তৃতীয় নিকটতম। বৃহস্পতির পঞ্চম আবিষ্কৃত উপগ্রহ বলে এটি বৃহস্পতি ৫ (ইংরেজি: Jupiter V) নামেও পরিচিত। ১৮৯২ সালের ৯ সেপ্টেম্বর এডওয়ার্ড এমারসন বার্নার্ড এটি আবিষ্কার করেন এবং গ্রিক পুরাণের অ্যামলথিয়ার নামানুসারে এটির নামকরণ করেন। অ্যামলথিয়াই প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত শেষ প্রাকৃতিক উপগ্রহ; পরবর্তীকালের সকল উপগ্রহই আলোকচিত্র বা ডিজিটাল ইমেজিং-এর মাধ্যমে আবিষ্কৃত হয়।
অ্যামলথিয়া বৃহস্পতির খুব কাছ থেকে সেটিকে প্রদক্ষিণ করছে। উপগ্রহটি এটির পৃষ্ঠভাগ থেকে উৎক্ষিপ্ত ধূলির দ্বারা গঠিত অ্যামলথিয়া ঊর্ণনাভ বলয়ের বহিঃপ্রান্তের মধ্যেই অবস্থিত। অ্যামলথিয়ার পৃষ্ঠভাগ থেকে বৃহস্পতির ব্যাসরেখাটি ৪৬.৫ ডিগ্রি কোণে অবস্থিত বলে মনে হয়। বৃহস্পতির অভ্যন্তরীণ উপগ্রহগুলির মধ্যে অ্যামলথিয়াই বৃহত্তম। এটি অনিয়তাকার এবং লালচে রঙের। মনে করা হয়, এই উপগ্রহটি সরন্ধ্র জলীয় বরফ ও অজ্ঞাত পরিমাণে অন্যান্য উপাদান দ্বারা গঠিত। এটির পৃষ্ঠভাগে বড়ো বড়ো আকারের সংঘাত গহ্বর ও শৈলশিরা দেখা যায়।
আবিষ্কার
১৮৯২ সালের ৯ সেপ্টেম্বর এডওয়ার্ড এমারসন বার্নার্ড লিক মানমন্দিরের ৩৬ ইঞ্চি (৯১ সেমি) প্রতিফলক দূরবীনটির মাধ্যমে অ্যামলথিয়া উপগ্রহটিকে আবিষ্কার করেন। এটিই শেষ গ্রহীয় উপগ্রহ যা প্রত্যক্ষ দৃষ্টিনির্ভর পর্যবেক্ষণের মাধ্যমে আবিষ্কৃত হয়। ১৬১০ সালে গ্যালিলিও গ্যালিলেই কর্তৃক বৃহস্পতির চারটি বৃহত্তম উপগ্রহ আবিষ্কৃত হওয়ার পর অ্যামলথিয়াই ছিল বৃহস্পতির পঞ্চম আবিষ্কৃত উপগ্রহ।
নাম
অ্যামলথিয়ার নামকরণ করা হয়েছে গ্রিক পুরাণের উপদেবী অ্যামলথিয়ার নামানুসারে। ইনি শিশু জিউসকে (রোমান দেবতা জুপিটারের গ্রিক প্রতিরূপ) ছাগদুগ্ধ পান করিয়ে শুশ্রুষা করেছিলেন। অ্যামলথিয়ার সংখ্যাগত নামটি হল বৃহস্পতি ৫। ১৯৭৬ সালেই প্রথম আইএইউ "অ্যামলথিয়া" নামটি আনুষ্ঠানিকভাবে গ্রহণ করে। যদিও নামটি তার আগেই অনেক দশক থেকে লৌকিকভাবে ব্যবহৃত হয়ে আসছিল। নামটি প্রথম প্রস্তাব করেছিলেন ক্যামিলে ফ্লেমারিয়ন। ১৯৭৬ সালের আগে অ্যামলথিকে সাধারণভাবে বৃহস্পতি ৫ নামেই অভিহিত করা হত।
তথ্যসূত্র
উল্লিখিত সূত্র
বয়স্ক ভাতা
বয়স্কভাতা হচ্ছে একটি কর্মসূচি যা দেশের বয়োজ্যেষ্ঠ দুস্থ ও স্বল্প উপার্জনক্ষম অথবা উপার্জনে অক্ষম বয়স্ক জনগোষ্ঠীর সামাজিক নিরাপত্তা বিধানে ও পরিবার ও সমাজে মর্যাদা বৃদ্ধির লক্ষ্যে ১৯৯৭-৯৮ অর্থ বছরে প্রবর্তন  করা হয়। সমাজকল্যাণ মন্ত্রণালয়ের অধীনে সমাজসেবা অধিদফতর এই কর্মসূচি বাস্তবায়ন করে থাকে।
বয়স্ক ভাতা কর্মসূচির প্রবর্তন
১৯৯৭-৯৮ অর্থবছর হতে প্রাথমিকভাবে দেশের সকল ইউনিয়ন পরিষদের প্রতিটি ওয়ার্ডে ৫ জন পুরুষ ও ৫ জন মহিলাসহ ১০ জন দরিদ্র বয়োজ্যেষ্ঠ ব্যক্তিকে প্রতিমাসে ১০০ টাকা হারে ভাতা প্রদানের আওতায় আনা হয়। পরবর্তীতে দেশের সকল পৌরসভা ও সিটিকর্পোরেশন এ কর্মসূচির আওতাভুক্ত করা হয়। ২০০৯-১০ অর্থ বছরে বয়স্কভাতাভোগীর সংখ্যা ২০ লক্ষ জন থেকে বৃদ্ধি করে ২২ লক্ষ ৫০ হাজার জনে এবং জনপ্রতি মাসিক ভাতার হার ২৫০ টাকা থেকে বৃদ্ধি করে ৩০০ টাকায় উন্নীত করা হয়। ২০১০-১১ অর্থ বছরে বয়স্কভাতাভোগীর সংখ্যা ২ লক্ষ ২৫ হাজার জন বৃদ্ধি করে ২৪ লক্ষ ৭৫ হাজার জনে উন্নীত করা হয়।  ২০১৬-১৭ অর্থ বছরে ৩১ লক্ষ ৫০ হাজার বয়স্ক ব্যক্তিকে জনপ্রতি মাসিক ৫০০ টাকা হারে ভাতা প্রদান করা হয়।
বয়স্ক ভাতা কর্মসূচির লক্ষ্য ও উদ্দেশ্য
(৩) আর্থিক অনুদানের মাধ্যমে তাদের মনোবল জোরদারকরণ ।
(৪) চিকিৎসা ও পুষ্টি সরবরাহ বৃদ্ধিতে সহায়তা করা।
ভাতা প্রাপ্তির যোগ্যতা ও শর্তাবলী
বয়স্ক ভাতা কর্মসূচিটি বয়স্ক ভাতা কর্মসূচি বাস্তবায়ন নীতিমালা এর আলোকে বাস্তবায়ন করা হয়ে থাকে । বয়স্ক ভাতা পাওয়ার যোগ্যতাগূলো হচ্ছেঃ
(১) সংশ্লিষ্ট এলাকার স্থায়ী বাসিন্দা হতে হবে ।
(৩) বয়স পুরুষের ক্ষেত্রে সর্বনিম্ন ৬৫ বছর এবং মহিলাদের ক্ষেত্রে সর্বনিম্ন ৬২ বছর  হতে হবে। সরকার কর্তৃক সময় সময় নির্ধারিত বয়স বিবেচনায় নিতে হবে।
(৪) প্রার্থীর বার্ষিক গড় আয় অনূর্ধ্ব ১০,০০০ (দশ হাজার) টাকা হতে হবে ।
(৫) বাছাই কমিটি কর্তৃক নির্বাচিত হতে হবে।
ভাতা প্রাপ্তির অযোগ্যতা
(১) সরকারি কর্মচারী পেনশনভোগী হলে ।
(২) দুঃস্থ মহিলা হিসেবে ভিজিডি কার্ডধারী হলে ।
(৩) অন্য কোনোভাবে নিয়মিত সরকারী অনুদান/ভাতা প্রাপ্ত হলে ।
(৪) কোনো বেসরকারি সংস্থা/সমাজকল্যাণমূলক প্রতিষ্ঠান হতে নিয়মিতভাবে আর্থিক অনুদান/ভাতা প্রাপ্ত হলে।
সাহেবেরহাট ইউনিয়ন
সাহেবেরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।
অবস্থান ও সীমানা
কমলনগর উপজেলার পশ্চিমাংশে সাহেবেরহাট ইউনিয়নের অবস্থান। এ ইউনিয়নের উত্তরে চর কালকিনি ইউনিয়ন ও চর মার্টিন ইউনিয়ন, পূর্বে পাটারীরহাট ইউনিয়ন, দক্ষিণে চর ফলকন ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।
প্রশাসনিক কাঠামো
সাহেবেরহাট ইউনিয়ন কমলনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।
স্বাভাবিক ক্রিয়া বৃদ্ধি গবেষণা
স্বাভাবিক ক্রিয়া বৃদ্ধি গবেষণা বলতে এক ধরনের চিকিৎসাবৈজ্ঞানিক গবেষণাকে বোঝায় যা কোনও জীব বা রোগকে এমনভাবে পরিবর্তিত করে যা সেটির রোগসৃষ্টিকারক ক্ষমতা, সংবহনযোগ্যতা বা পোষক পরিসীমা (কোনও অণুজীব কী কী ধরনের পোষককে সংক্রমিত করতে পারে) ইত্যাদি বৃদ্ধি করতে পারে। এই গবেষণার উদ্দেশ্য উদীয়মান সংক্রামক রোগগুলি সম্পর্কে উন্নততর পূর্বাভাস দেয়ার জন্য লক্ষ্য উন্মোচন করা এবং টিকা ও প্রতিষেধক ঔষধ সৃষ্টি করা। একে ইংরেজিতে "গেইন অভ ফাংশন রিসার্চ" (Gain of function research, সংক্ষেপে GoF research বা GoFR) নামে ডাকা হয়।
ভাইরাসবিজ্ঞানে স্বাভাবিক ক্রিয়া বৃদ্ধি গবেষণার উদ্দেশ্য বর্তমান ও ভবিষ্যৎ মহামারী বা বৈশ্বিক মহামারীগুলি সম্পর্কে উন্নত জ্ঞান অর্জন করা। টিকা নির্মাণের ক্ষেত্রে স্বাভাবিক ক্রিয়া বৃদ্ধি গবেষণার উদ্দেশ্য হল কোনও ভাইরাসের বিবর্তন সম্পর্কে আগেভাগেই জ্ঞান অর্জন করা এবং নতুন বিবর্তিত ভাইরাস উদ্ভব হবার আগেই সেটির জন্য টিকা বা নিরাময়কারী ঔষধ নির্মাণ করা।
কখনও কখনও "স্বাভাবিক ক্রিয়া বৃদ্ধি" পরিভাষাটির আরও সংকীর্ণ একটি সংজ্ঞাতে এটি দিয়ে এমন কোনও "গবেষণাকে বোঝায় যা কোনও সম্ভাব্য বৈশ্বিক মহামারী সৃষ্টিতে সক্ষম রোগজীবাণুকে অধিকতর দ্রুত পুনরুৎপাদিত হতে কিংবা মানুষ বা মানুষের সাথে ঘনিষ্ঠভাবে সংশ্লিষ্ট অন্যান্য স্তন্যপায়ীদের উপরে অধিকতর ক্ষতি সাধনে সক্ষম করতে পারে।"
স্বাভাবিক ক্রিয়া বৃদ্ধি গবেষণার কিছু রূপ (বিশেষত যেসব গবেষণাকর্মের পাত্র কিছু বিশেষভাবে বিপজ্জনক রোগজীবাণু) স্বভাবগতভাবেই জৈব সুরক্ষা ও জৈব নিরাপত্তা ঝুঁকি বহন করে; একারণে এগুলিকে উদ্বেগজনক দ্বৈত ব্যবহার গবেষণা নামেও ডাকা হয়ে থাকে। এই ধরনের গবেষণার ঝুঁকি লাঘব করা ও এগুলির সুফল নিশ্চিত করার লক্ষ্যে বিভিন্ন সরকার হুকুম দিয়েছেন যে এইসব উদ্বেগজনক দ্বৈত ব্যবহার গবেষণা ও পরীক্ষণগুলিকে যেন কিছু প্রতিষ্ঠান (তথাকথিত প্রাতিষ্ঠানিক উদ্বেগজনক দ্বৈত ব্যবহার গবেষণা কমিটি) এবং সরকারি সংস্থা (যেমন মার্কিন জাতীয় স্বাস্থ্য ইন্সটিটিউটের পুনর্যোজী ডিএনএ পরামর্শক কমিটি) দ্বারা অতিরিক্ত নজরদারির মধ্যে রাখা হয়। একই রকম একটি দৃষ্টিভঙ্গি ইউরোপীয় ইউনিয়নের দ্বৈত ব্যবহার সমন্বয় দলের মধ্যে পরিলক্ষিত হয়।
একটি গুরুত্বপূর্ণ বিষয় হল এই যে মার্কিন যুক্তরাষ্ট্র ও ইউরোপীয় ইউনিয়নের উভয়ের বিধিবিধানে হুকুম দেওয়া হয়েছে যে জনসাধারণ থেকে আগত এক (বা একাধিক) সম্বন্ধহীন এই নজরদারি প্রক্রিয়াতে "সক্রিয় অংশগ্রহণকারী" হিসেবে কাজ করবেন।   স্বাভাবিক ক্রিয়া বৃদ্ধি গবেষণার ঝুঁকি ও সুফল কী করে মূল্যায়ন করতে হবে, কী করে এসব গবেষণার ফলাফল দায়িত্বের সাথে প্রকাশ করতে হবে ও কীভাবে জনগণকে এগুলির উন্মুক্ত ও সৎ পর্যালোচনায় জড়িত করতে হবে --- এসব ব্যাপারে বিজ্ঞানী সম্প্রদায়ে অনেক গুরুত্বপূর্ণ বিতর্ক অনুষ্ঠিত হয়েছে।  ২০২০ সালের জানুয়ারি মাসে মার্কিন যুক্তরাষ্ট্রে স্বাভাবিক ক্রিয়া বৃদ্ধি গবেষণার নিয়মগুলি পুনরায় পর্যালোচনা করার জন্য, এই ধরনের পরীক্ষা কীভাবে অনুমোদন পায়, সে ব্যাপারটি আরও স্বচ্ছ করার জন্য এবং এগুলিকে কখন জনসাধারণের কাছে উন্মুক্ত করা হবে, তা নির্ণয়ের জন্য একটি বিশেষজ্ঞ সভার আয়োজন করা হয়।
উদ্বেগজনক স্বাভাবিক ক্রিয়াবৃদ্ধি গবেষণা
ব্যাপক অর্থে স্বাভাবিক ক্রিয়াবৃদ্ধি গবেষণা বলতে এমন এক ধরনের গবেষণাকে বোঝায় যা কোনও জৈব ঘটকের (biological agent) অভ্যন্তরে এমন পরিবর্তন সাধন করে যাতে এটি নতুন কোনও স্বাভাবিক ক্রিয়া অর্জন করে বা এটিতে ইতিমধ্যে বিদ্যমান কোনও স্বাভাবিক ক্রিয়ার উন্নতিসাধন হয়। কিছু বিজ্ঞানী এ ধরনের যেকোনও পরিবর্তন সাধনকারী গবেষণাকেই স্বাভাবিক ক্রিয়াবৃদ্ধি গবেষণা হিসেবে বর্ণনা করেন। কিন্তু স্বাভাবিক ক্রিয়াবৃদ্ধি হিসেবে বর্ণিত সব গবেষণাকর্মই একই মাত্রার ঝুঁকি বহন করে না। যেমন মানব ইনসুলিন উৎপাদনে সহায়তার উদ্দেশ্যে কোনও ব্যাকটেরিয়ার পরিবর্তন সাধন করা কিংবা কর্কটরোগের সিএআর-টি কোষ চিকিৎসায় ব্যবহৃত অনাক্রম্য কোষগুলির বংশাণু কর্মসূচিতে পরিবর্তন আনার গবেষণাগুলিকে নিম্নঝুঁকিবিশিষ্ট গণ্য করা হয়। যেসব স্বাভাবিক ক্রিয়াবৃদ্ধি গবেষণাতে (যা সমস্ত এরূপ গবেষণার একটি অংশমাত্র) সম্ভাব্য বৈশ্বিক মহামারী-উৎপাদক রোগসৃষ্টিকারী জীবাণুর সংবহনযোগ্যতা এবং/অথবা সংক্রমণ-প্রাবল্য (virulence) বৃদ্ধির প্রত্যাশা থাকে এবং এর ফলে মানুষের জন্য এগুলি আরও বিপজ্জনক হবার সম্ভাবনা থাকে, সেগুলিকে উদ্বেগজনক স্বাভাবিক ক্রিয়াবৃদ্ধি গবেষণা (Gain-of-function Research of concern) বা সম্ভাব্য বৈশ্বিক মহামারী-সৃষ্টিকারী রোগজীবাণুর স্বাভাবিক ক্রিয়াবৃদ্ধি গবেষণা (Gain-of-Function Research Involving Potential Pandemic Pathogens) বলা হয়। এগুলিকে সর্বদা তাৎপর্যপূর্ণ পরিমাণে বিচারবিবেচনা ও নিরীক্ষণের অধীনে রাখা হয়।
সম্ভাব্য বৈশ্বিক মহামারী-সৃষ্টিকারী রোগজীবাণু বলতে এমন সব ব্যাকটেরিয়া, ভাইরাস ও অন্যান্য অণুজীবকে বোঝায় যেগুলির উচ্চ সংবহনযোগ্যতা, মানব জনসমষ্টিসমূহে ব্যাপক ও নিয়ন্ত্রণহীনভাবে ছড়িয়ে পড়ার সক্ষমতা ও উচ্চ সংক্রমণ-প্রাবল্যের অধিকারী হবার সম্ভাবনা থাকে, এবং এর ফলে এগুলির দ্বারা মানুষের মধ্যে তাৎপর্যপূর্ণরূপে উচ্চ পরিমাণে রোগীসংখ্যা ও মৃত্যুসংখ্যা সৃষ্টি হওয়ার সম্ভাবনা থাকে। যেসব রোগজীবাণু মানব সম্প্রদায়ে বৈশ্বিক মহামারী সৃষ্টি করার সম্ভাবনা রাখে বা ইতিমধ্যেই মানুষের মধ্যে বৈশ্বিক মহামারী সৃষ্টি করেছে, তাদের কয়েকটি দৃষ্টান্ত হল এইচ৫এন১ বা এইচ৭এন৯ ইনফ্লুয়েঞ্জা ভাইরাস (যেগুলি পক্ষী ইনফ্লুয়েঞ্জা ভাইরাস নামেও পরিচিত), সার্স-কোভি (যা ২০০৩ সালে বহুসংখ্যক দেশজুড়ে বৈশ্বিক মহামারীর সৃষ্টি করেছিল) এবং সার্স-কোভি-২ অর্থাৎ গুরুতর তীব্র শ্বাসযন্ত্রীয় রোগলক্ষণসমষ্টি সৃষ্টিকার ভাইরাস-২, যা ২০১৯-২০ সাল থেকে ২০১৯ করোনাভাইরাস রোগের (কোভিড-১৯) বৈশ্বিক মহামারীর জন্য দায়ী। প্রকৃতিতে নিয়মিতভাবে রোগজীবাণুর (বিশেষত যেসব ভাইরাসের বংশাণুগত উপাদান রাইবোনিউক্লিয়িক অ্যাসিড বা আরএনএ দিয়ে গঠিত) বংশাণুগত পরিবর্তন বা পরিব্যক্তি হয়ে থাকে। প্রকৃতিতে সংঘটিত পরিব্যক্তিগুলি রোগজীবাণুগুলিকে নতুন স্বাভাবিক ক্রিয়া অর্জনে বা বিদ্যমান ধর্মাবলি যেমন প্রতিলিপিকণ বা প্রজনন ক্ষমতা (fitness) ও রোগসৃষ্টিকারক ক্ষমতা (pathogenicity), ইত্যাদির উন্নতিসাধনে ভূমিকা রাখতে পারে। কোভিড-১৯ বৈশ্বিক মহামারীতে সার্স-কোভি-২ ভাইরাসের পরিব্যক্তিতে এরূপ বহু উদাহরণ দৃষ্ট হয়েছে।
এই ধরনের উদ্বেগজনক স্বাভাবিক ক্রিয়াবৃদ্ধি গবেষণাগুলিকে যথোপযুক্ত জৈব-সুরক্ষা ও জৈব-নিরাপত্তা নিয়ন্ত্রণবিশিষ্ট পরীক্ষাগারে সম্পাদন করা যুক্তিসঙ্গত বা ন্যায়সঙ্গত হিসেবে গণ্য করা হতে পারে, যদি এগুলি বিজ্ঞানীদেরকে মানব-রোগজীবাণু আন্তঃক্রিয়ার মৌলিক প্রকৃতি বুঝতে, উদীয়মান সংক্রামক রোগজীবাণুসমূহ বা ঘটকসমূহের সম্ভাব্য বৈশ্বিক মহামারী সৃষ্টির ক্ষমতা যাচাই করতে, এবং জনস্বাস্থ্য ও প্রস্তুতিমূলক প্রচেষ্টাগুলিকে (যেমন কড়া নজরদারি, টিকা ও চিকিৎসামূলক প্রতিকার ব্যবস্থা নির্মাণ) তথ্য যোগান দিতে সাহায্য করতে পারবে বলে মনে করা হয়। এই ধরনের গবেষণা জৈব-সুরক্ষা ও জৈব-নিরাপত্তা ঝুঁকি সৃষ্ট করতে পারে, এবং সাবধানতার সাথে এই সব ঝুঁকির ব্যবস্থাপনা করতে হয়। যখন মার্কিন যুক্তরাষ্ট্রের জাতীয় স্বাস্থ্য ইনস্টিটিউটের তহবিলের অর্থে এই ধরনের গবেষণা সম্পাদনা করা হয়, তখন সেগুলিকে কেবলমাত্র কঠোর নজরদারিতে থাকা ও যথোপযুক্ত জৈব-সুরক্ষা ও জৈব-নিরাপত্তা নিয়ন্ত্রণের সুবন্দোবস্তবিশিষ্ট পরীক্ষাগারে করতে হয়, যাতে গবেষকেরা সংক্রমণ থেকে সুরক্ষিত থাকেন এবং পরীক্ষাগার থেকে যেন বাইরের পরিবেশে অণুজীবসমূহের মুক্তি প্রতিরোধ করা যায়।
পানামা উপসাগর
thumb|300px|পানামা উপসাগর, একাধিক ক্ষুদ্রতর উপসাগরসহ পানামা উপসাগর (স্পেনীয় ভাষায়: Golfo de Panamá গোল্‌ফ়ো দ়ে পানামা) পানামার দক্ষিণ উপকূলের কাছে প্রশান্ত মহাসাগরের একটি উপসাগর। এর সর্বোচ্চ প্রস্থ ২৫০ কিলোমিটার, সর্বোচ্চ গভীরতা ২২০ মিটার এবং পৃষ্ঠদেশের ক্ষেত্রফল ২,৪০০ বর্গকিলোমিটার। পানামা খাল উপসাগরটিকে ক্যারিবীয় সাগর, এবং একই সাথে আটলান্টিক মহাসাগরের সাথে যুক্ত করেছে। পানামা সিটি উপসাগরের তীরের প্রধান শহর।
উপসাগরটির ভেতরে আরও কয়েকটি ক্ষুদ্রতর উপসাগর আছে---উত্তরে পানামা বে, পশ্চিমে পারিতা উপসাগর এবং পূর্বে সান মিগেল উপসাগর। পানামা উপসাগরে কিছু দ্বীপও আছে। উপসাগরটির পূর্বদিকে ২০০টি দ্বীপ নিয়ে গঠিত পার্ল দ্বীপপুঞ্জ অবস্থিত। পানামার বৃহত্তম নদী তুইরা দক্ষিণে প্রবাহিত হয়ে পানামা উপসাগরে অবস্থিত সান মিগেল উপসাগরে পড়েছে।
আনজির
আনজির আফগানিস্তানের বাদাখশন প্রদেশে অবস্থিত একটি গ্রাম। গ্রামটি ফয়জাবাদ জেলা থেকে প্রায় সাত মাইল দক্ষিণে অবস্থান করছে। বিংশ শতাব্দীর শেষের দিকে, এখানে প্রায় ৪০ টি পরিবারের জনবসতি ছিল। অানজিরাক পাস থেকে যং কালা পর্যন্ত বিস্তৃত প্রধান রাস্তা রয়েছে, এর পাশাপাশি দাউং এবং রাঘ নামে রাস্তা রয়েছে।
১৯১৯
১৯১৯ গ্রেগরীয় বর্ষপঞ্জির একটি সাধারণ বছর।
জানুয়ারি
১৮ জানুয়ারি প্যারিস শান্তি সম্মেলন অনুষ্ঠিত হয়
মেরি ডি'সুজা সিকুইরা
ডি'সুজা ১৯৫৪ সালের ম্যানিলায় এশিয়ান গেমসে ৪ × ১০০ মি রিলেতে স্টেফি ডি'সুজা, ভায়োলেট পিটার্স এবং ক্রিস্টিন ব্রাউনের সাথে ৪৯.৫ সেকেন্ড সময় নিয়ে স্বর্ণপদক জিতেছিলেন। তিনি ১৯৫৬ সালে ১০০ এবং ২০০ মিটারে এশিয়ান রেকর্ড করেছিলেন। তাঁকে মেলবোর্ন অলিম্পিকে যাওয়ার জন্য নির্বাচিত করা হয়েছিল, কিন্তু ভারত সরকারের কাছে মহিলা দলের জন্য খরচ করার কোন তহবিল ছিলনা। তিনিই প্রথম ভারতীয় যিনি দুবার আন্তর্জাতিক প্রতিযোগিতায় গেছেন। তিনি ১৯৫৩ সালে ইংল্যান্ডের ফোকস্টোনে এবং ১৯৫৬ সালে অস্ট্রেলিয়ায় ভারতের হয়ে ফিল্ড হকি খেলেছিলেন। প্রথমটি ছিল আইএফডব্লিউএইচএ আন্তর্জাতিক টুর্নামেন্ট এবং পরেরটি জাপান ও শ্রীলঙ্কার বিরুদ্ধে টেস্ট ম্যাচ।
কর্মজীবন
১৯৫১ সালে, ডি'সুজা নতুন দিল্লিতে প্রথম এশিয়ান গেমসে প্রতিদ্বন্দ্বিতা করেছিলেন, তিনি ৪x১০০ মিটার রিলে দৌড়ে একটি রৌপ্য পদক এবং ২০০ মিটার দৌড়ে একটি ব্রোঞ্জ পদক জিতেছিলেন। এটি ছিল এশিয়ান গেমসে প্রথম ভারতীয় মহিলা দল। ১৯৫৪ সালে ম্যানিলায় দ্বিতীয় এশিয়ান গেমসে তিনি ৪x১০০ মিটার রিলে দৌড়ে স্বর্ণপদক জিতেছিলেন। ১৯৫৪ এশিয়ান গেমসের মেডেল টেবিলে তিনি ছিলেন প্রথম ভারতীয় মহিলা স্বর্ণ পদক বিজয়ী। তিনি ১৯৫১ থেকে ১৯৫৭ সাল পর্যন্ত ১০০ মিটার ও ২০০ মিটার দৌড়ে এবং ৮০ মিটার বাধা দৌড়ে ট্র্যাক অ্যান্ড ফিল্ডে ভারতীয় জাতীয় রেকর্ড স্থাপন করেছিলেন। তিনি ১০০ মিটারে ১২.৩ সেকেন্ড এবং ২০০ মিটারে ২৬.৩ সেকেন্ড সময় নিয়ে এশীয় রেকর্ডধারী ছিলেন। তিনিই প্রথম মহিলা ট্র্যাক এবং ফিল্ড প্রতিযোগী যিনি ১৯৫২ সালের গ্রীষ্মকালীন অলিম্পিকে ভারত থেকে গিয়েছিলেন। তিনি ১০০ মিটার এবং ২০০ মিটার দৌড়ে প্রতিদ্বন্দ্বিতা করেছিলেন।
তিনি ভারতের প্রথম মহিলা ফিল্ড হকি দলের একজন খেলোয়াড় ছিলেন, তিনি ১৯৫৩ সালে যুক্তরাজ্যের ফোকস্টোন-এ প্রথম আইএফডব্লিউএইচএ বা আন্তর্জাতিক মহিলা ফিল্ড হকি ওয়ার্ল্ড টুর্নামেন্টে এবং ১৯৫৬ সালে অস্ট্রেলিয়ান আন্তর্জাতিক মহিলা ফিল্ড হকি টুর্নামেন্টে ভারতের প্রতিনিধিত্ব করেছিলেন। তিনি টুর্নামেন্টে ভারতের হয়ে সর্বোচ্চ গোলদাতা ছিলেন। তিনি ভারত বনাম শ্রীলঙ্কা ম্যাচ রাইট উইঙ্গার হিসেবস খেলেছিলেন, উভয় গোলেই সহায়তা করেছিলেন।
তিনি ১৯৫৬ সালের গ্রীষ্মকালীন অলিম্পিকে ভারতের প্রতিনিধিত্ব করার জন্য নির্বাচিত হয়েছিলেন, কিন্তু যেতে পারেননি কারণ ভারত সরকার মহিলা ক্রীড়াবিদদের যাওয়ার জন্য অর্থ বরাদ্দ করেনি। যে ভারতীয় দল ১৯৬১ সালে প্রধানমন্ত্রীর প্রতিরক্ষা তহবিল ফিল্ড হকি সফরে খেলেছিল, তিনি সেই দলে ছিলেন। এছাড়াও তিনি ভারত বনাম শ্রীলঙ্কা ফিল্ড হকি সফরে এবং ১৯৬৪ সালে ভারত বনাম জাপান ফিল্ড হকি টেস্ট ম্যাচে অংশ নিয়েছিলেন।
তিনি ভারতীয় রেলওয়ের একজন ক্রীড়া কর্মকর্তা ছিলেন, যিনি ভারতীয় রেলওয়ে দলের জন্য খেলোয়াড়দের প্রশিক্ষণ ও নিয়োগ করতেন এবং আন্তঃ রেলওয়ে টুর্নামেন্ট পরিচালনা করতেন। তিনি গার্ল গাইডস (স্কাউটস) সহ একজন জেলা কমিশনারও ছিলেন। তিনি ভারত সরকারের কাছ থেকে ২০১৩ সালে ধ্যানচাঁদ পুরস্কার অর্জন করেন।
বথনিয়া উপসাগর
thumb|বাল্টিক সাগরের মানচিত্র; উপরে ডানে বথনিয়া উপসাগর দেখা যাচ্ছে বথনিয়া উপসাগর (Gulf of Bothnia; ফিনীয় ভাষায়: Pohjanlahti পোহ্‌য়ান্‌লাহ্‌তি; সুয়েডীয় ভাষায়: Bottniska viken বৎনিস্কা ভ়িকেন্‌) বাল্টিক সাগরের উত্তরতম বাহু। এটি ফিনল্যান্ডের পশ্চিম উপকূল এবং সুইডেনের পূর্ব উপকূলের মধ্যবর্তী স্থানে অবস্থিত। উপসাগরটির দক্ষিণ অংশে অলান্দ দ্বীপপুঞ্জ অবস্থিত। উপসাগরটি ৭২৫ কিমি দীর্ঘ, ৮০-২৪০ কিমি প্রশস্ত এবং এর গড় গভীরতা ৬০ মিটার (সর্বোচ্চ গভীরতা ২৯৫ মিটার)। এর পৃষ্ঠদেশের ক্ষেত্রফল ১১৭,০০০ বর্গকিমি।
জে. পি. দত্ত
জ্যোতি প্রকাশ দত্ত (জন্ম ৩ অক্টোবর ১৯৪৯) একজন ভারতীয় বলিউড চলচ্চিত্র পরিচালক, প্রযোজক, ও লেখক। তিনি দেশপ্রেমমূলক মারপিটধর্মী যুদ্ধের চলচ্চিত্র নির্মাণের জন্য সর্বাধিক পরিচিত। তিনি বর্ডার চলচ্চিত্র পরিচালনা করে শ্রেষ্ঠ পরিচালক বিভাগে ফিল্মফেয়ার পুরস্কার ও স্ক্রিন পুরস্কার অর্জন করেন। তার অন্যান্য উল্লেখযোগ্য চলচ্চিত্র হল রিফিউজি, এলওসি: কার্গিল এবং উমরাও জান।
কর্মজীবন
দত্ত জেপি ফিল্মসের ব্যানারে তার চলচ্চিত্র নির্মাণ করেন। তিনি অনেক দেশপ্রেমমূলক যুদ্ধভিত্তিক চলচ্চিত্র এবং মারপিট ঘরানার চলচ্চিত্র পরিচালনার জন্য পরিচিত। তার চলচ্চিত্রগুলো প্রায়ই তারকাবহুল হয়ে থাকে।
১৯৯৮ সালে ব্যবসাসফলবর্ডার চলচ্চিত্রের জন্য ভারতের রাষ্ট্রপতির কাছ থেকে 'জাতীয় একীকরণের জন্য শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার' লাভ করেন। প্রতিরক্ষা মন্ত্রণালয় তাকে এই যুদ্ধভিত্তিক চলচ্চিত্রের জন্য পূর্ণ সহযোগিতা প্রদান করে। এই কাজের জন্য তিনি শ্রেষ্ঠ পরিচালক বিভাগে ফিল্মফেয়ার পুরস্কার ও স্ক্রিন পুরস্কার অর্জন করেন।
তিনি এরপর যে কয়েকটি বলিউড হিন্দি চলচ্চিত্র রচনা, প্রযোজনা ও পরিচালনা করেছেন, সেগুলো হল রিফিউজি, এলওসি: কার্গিল এবং উমরাও জান।
কেন্দ্রীয় তথ্য ও সম্প্রচার মন্ত্রণালয়ের সূত্রের খবর অনুযায়ী, তিনি জাতীয় চলচ্চিত্র পুরস্কার (২০১০)-এর জন্য চলচ্চিত্রের বিভাগ বিভাগের প্রধান ছিলেন।
২০১৩ সালে ঘোষিত হয়েছিল যে দত্ত তার ১৯৯৭ সালে নির্মিত চলচ্চিত্র বর্ডারের সিক্যুয়াল হাতে নেবে, এবং এই বর্ডার ২ চলচ্চিত্রে অভিনয় করবেন সংগ্রাম সিং এবং নাফিসা আলীর পুত্র অজিত সোধি। তিনি জে পি জিন নামে প্রযোজনা সংস্থার মালিক।
ব্যক্তিগত জীবন
দত্ত বলিউডের চলচ্চিত্র অভিনেত্রী বিন্দিয়া গোস্বামীর সাথে বিবাহ বন্ধনে আবদ্ধ হন। এই দম্পতির নিধি ও সিদ্ধি নামে দুই কন্যা রয়েছে। নিধি তার পরবর্তী ছবিতে আত্মপ্রকাশ করবে।
পূর্ব ও মধ্য আফ্রিকা ক্রিকেট কনফারেন্স
পূর্ব ও মধ্য আফ্রিকা ক্রিকেট সম্মেলন ছিল একটি আঞ্চলিক সংস্থা যা মালাউই, তানজানিয়া, উগান্ডা, এবং জাম্বিয়ার ক্রিকেট দলকে সংগঠিত করেছিল।
১৯৯৭ সালে আফ্রিকান ক্রিকেট অ্যাসোসিয়েশন গঠনের সাথে সাথে এটির অস্তিত্ব বন্ধ হয়ে যায়, যা এখন আফ্রিকা মহাদেশ জুড়ে সমস্ত ক্রিকেট প্রশাসনের তত্ত্বাবধান করে।
১৯৭০ এর দশকে পূর্ব আফ্রিকান ক্রিকেট সম্মেলন সম্ভবত সবচেয়ে শক্তিশালী ছিল যখন ইএসিসি কেনিয়া, তানজানিয়া, এর সদস্যদের নিয়ে পূর্ব আফ্রিকান ক্রিকেট দলকে সংগঠিত করেছিল। এবং উগান্ডা । দলটিকে আমন্ত্রণ জানানো হয়েছিল, এবং ১৯৭৫ সালের ক্রিকেট বিশ্বকাপে অংশগ্রহণ করেছিল। ১৯৮৯ সালে পূর্ব এবং মধ্য আফ্রিকান ক্রিকেট দল দ্বারা প্রতিস্থাপিত না হওয়া পর্যন্ত দলটি আইসিসির সহযোগী সদস্য হিসাবে অব্যাহত ছিল।
পূর্ব ও মধ্য আফ্রিকান ক্রিকেট দল ২০০৩ সাল পর্যন্ত আইসিসির সহযোগী সদস্যপদ বহাল রাখে, যখন প্রতিটি সদস্য দেশ আফ্রিকান ক্রিকেট অ্যাসোসিয়েশনের স্বাধীন সদস্য হিসেবে আইসিসিতে আলাদাভাবে যোগ দেয়।
আইটিসি সঙ্গীত রিসার্চ একাডেমি
আইটিসি সঙ্গীত রিসার্চ একাডেমি হল কলকাতা প্রখ্যাত ব্যবসায়িক প্রতিষ্ঠান আইটিসি লিমিটেড দ্বারা পরিচালিত হিন্দুস্তানি শাস্ত্রীয় সংগীত শিক্ষার খ্যাতনামা প্রতিষ্ঠান এর ভবনটি কলকাতার টালিগঞ্জে অবস্থিত । একটি স্বতন্ত্র ট্রাস্টি বোর্ড দ্বারা পেশাদারি সঙ্গীত একাডেমি হিসাবে ১৯৭৮ খ্রিস্টাব্দে গঠিত হয়। একাডেমীর সঙ্গে যুক্ত সংশ্লিষ্ট সঙ্গীতজ্ঞেরা হলেন উলহাস কাশালকর, ফাল্গুনী মিত্র, অজয় চক্রবর্তী,ওস্তাদ রশিদ খান, মাশকুর আলী খান, গিরিজা দেবী, শুভ্রা গুহ। চলচ্চিত্র জগতের খ্যাতিমান ব্যক্তিত্ব সত্যজিৎ রায় ছিলেন অন্যতম ট্রাস্টি। ১৯৭১ খ্রিস্টাব্দে দিল্লিতে আয়োজিত 'আইটিসি সঙ্গীত সম্মেলন'-এর মধ্য দিয়ে কলকাতার কর্পোরেট সংস্থা 'আইটিসি লিমিটেড'-এর সঙ্গীতের সঙ্গে যোগসূত্র তৈরি হয়। ভারতীয় উচ্চাঙ্গ সংগীতের অবিচ্ছেদ্য ধারা হিন্দুস্তানি শাস্ত্রীয় সঙ্গীত যখন পৃষ্ঠপোষকতার অভাবে ভুগছিল তখন কলকাতার এই কর্পোরেট হাউস এগিয়ে আসে।
সত্তরের দশকের মাঝামাঝি সময়ে, আইটিসি লিমিটেড-এর দূরদর্শী শীর্ষ কর্তারা সমৃদ্ধ ভারতীয় সঙ্গীতের ঐতিহ্য প্রচার ও সংরক্ষণে চিন্তা ভাবনা শুরু করেন। তারা সঙ্গীতের গুরুকুল গড়ে তুলতে এবং ঐতিহ্যবাহী গুরু-শিষ্য পরম্পরা-কে পুনরুজ্জীবিত করতে অগ্রণী ভূমিকা নেন।
১৯৭৭ খ্রিস্টাব্দে সংস্থাটি আইটিসি সঙ্গীত রিসার্চ একাডেমি নামে একটি স্বতন্ত্র পাবলিক চ্যারিটেবল ট্রাস্ট গঠন করে। অতঃপর ১৯৭৮ খ্রিস্টাব্দ হতে ভারতীয় সঙ্গীতের কর্পোরেট পৃষ্ঠপোষকতা চালু হয়। আইটিসি লিমিটেডের পৃষ্ঠপোষকতায় সরকারের আর্থিক সাহায্য ব্যতিরেকে পেশাদারভাবে পরিচালিত হয়।
বড়ইবাড়ী এ.কে.ইউ ইনস্টিটিউশন এন্ড কলেজ
বড়ইবাড়ী এ.কে.ইউ ইনস্টিটিউশন এন্ড কলেজ  (BaraiBari A.K.U Institution & College) বাংলাদেশের একটি প্রাচীন শিক্ষাপ্রতিষ্ঠান।
অবস্থান
অত্র প্রতিষ্ঠানটি গাজীপুরের কালিয়াকৈর উপজেলার বড়ইবাড়ী নামক একটি গ্রামে অবস্থিত।
সুযোগ সুবিধা
এই প্রতিষ্ঠানে ৬ষ্ঠ শ্রেনী হতে উচ্চ মাধ্যমিক (এইচএসসি) পর্যন্ত জেনারেল শাখায় এবং নবম শ্রেনী হতে উচ্চ মাধ্যমিক (এইচএসসি) ভোকেশনাল শাখায় পাঠদান করানো হয়। তাছাড়া এই প্রতিষ্ঠানটি (জেএসসি) এবং (এসএসসি) পরীক্ষার কেন্দ্র হিসেবেও ব্যবহার করা হয়।
ছাত্রাবাস
অত্র প্রতিষ্ঠানের একটি ছাত্রবাস রয়েছে।
বীজগাণিতিক জ্যামিতি
বীজগাণিতিক জ্যামিতি একটি শাখা গণিত, ধ্রুপদী অধ্যয়নরত শূন্য এর বহুচলকীয় polynomials । আধুনিক বীজগাণিতিক জ্যামিতি বিমূর্ত বীজগাণিতিক কৌশলগুলির উপর ভিত্তি করে , প্রধানত পরিবর্তনশীল বীজগণিত থেকে , এই শূন্যের সমষ্টি সম্পর্কে জ্যামিতিক সমস্যা সমাধানের জন্য ।
বীজগাণিতিক জ্যামিতি গবেষণা মৌলিক বস্তু বীজগাণিতিক জাত, যা জ্যামিতিক বহিঃপ্রকাশ সমাধান এর বহুপদী সমীকরণ সিস্টেম । বীজগাণিতিক প্রজাতির সর্বাধিক অধ্যয়নকৃত শ্রেণীর উদাহরণ হল: সমতল বীজগণিত বক্ররেখা , যার মধ্যে রয়েছে রেখা , বৃত্ত , প্যারাবোলাস , উপবৃত্ত , হাইপারবোলাস , উপবৃত্তাকার বক্ররেখার মতো ঘন বক্ররেখা এবং লেমনিসকেট এবং ক্যাসিনি ডিম্বাকৃতির মতো চতুর্ভুজ বক্ররেখা । সমতলের একটি বিন্দু বীজগাণিতিক বক্ররেখার অন্তর্গত যদি এর স্থানাঙ্ক একটি প্রদত্ত সন্তুষ্ট করেবহুপদী সমীকরণ । মৌলিক প্রশ্নগুলি বিশেষ আগ্রহের পয়েন্টগুলির অধ্যয়নের সাথে জড়িত যেমন একবচন পয়েন্ট , ইনফ্লেকশন পয়েন্ট এবং অনন্তের পয়েন্ট । আরও উন্নত প্রশ্নগুলির মধ্যে রয়েছে বক্ররেখার টপোলজি এবং বিভিন্ন সমীকরণ দ্বারা প্রদত্ত বক্ররেখার মধ্যে সম্পর্ক।
বিংশ শতাব্দীতে বীজগাণিতিক জ্যামিতির মূলধারার বেশিরভাগ উন্নয়ন একটি বিমূর্ত বীজগাণিতিক কাঠামোর মধ্যে ঘটেছে, বীজগাণিতিক জাতের "অন্তর্নিহিত" বৈশিষ্ট্যের উপর ক্রমবর্ধমান জোর দেওয়া হচ্ছে যা একটি পরিবেষ্টিত স্থানাঙ্ক স্থানে বৈচিত্র্য সংযোজনের কোন বিশেষ উপায়ের উপর নির্ভরশীল নয়; এই টপোলজি, ডিফারেনশিয়াল এবং জটিল জ্যামিতির বিকাশের সমান্তরাল । এই বিমূর্ত বীজগাণিতিক জ্যামিতি মধ্যে একজন মূল কৃতিত্ব Grothendieck এর পরিকল্পনা তত্ত্ব যা এক ব্যবহার করার অনুমতি দেয় গোছা তত্ত্ব একটি উপায় যার গবেষণা তার ব্যবহার খুব অনুরূপ মধ্যে বীজগাণিতিক বৈচিত্র্যের অধ্যয়ন ডিফারেনশিয়াল এবং বিশ্লেষণমূলক manifolds। মাধ্যমে শাস্ত্রীয় বীজগাণিতিক জ্যামিতি, একটি অ্যাফিন বিভিন্ন একটি বিন্দু চিহ্নিত করা যেতে পারে: এই বিন্দুটি ধারণা ব্যাপ্ত দ্বারা প্রাপ্ত হয় হিলবার্ট এর Nullstellensatz একটি সঙ্গে, সর্বোচ্চ আদর্শ এর তুল্য রিং , যখন সংশ্লিষ্ট অ্যাফিন পরিকল্পনার পয়েন্ট, প্রতিটি মৌলিক আদর্শের হয় এই রিং এর। এর অর্থ এই যে এই জাতীয় স্কিমের একটি পয়েন্ট হয় একটি সাধারণ পয়েন্ট বা একটি উপবিভাগ হতে পারে। এই পদ্ধতিটি ভাষা এবং ক্লাসিক্যাল বীজগণিত জ্যামিতির সরঞ্জামগুলিকে একীভূত করতে সক্ষম করে, প্রধানত জটিল পয়েন্ট এবং বীজগণিত সংখ্যা তত্ত্বের সাথে সম্পর্কিত। ফেরমেটের শেষ উপপাদ্য বলে দীর্ঘদিনের অনুমানের উইলসের প্রমাণ এই পদ্ধতির শক্তির একটি উদাহরণ।
পশ্চিম আফ্রিকা ক্রিকেট কাউন্সিল
পশ্চিম আফ্রিকা ক্রিকেট কাউন্সিল ছিল একটি আঞ্চলিক সংস্থা যা গাম্বিয়া, ঘানা, নাইজেরিয়া এবং সিয়েরা লিওনের ক্রিকেট দলকে সংগঠিত করেছিল।
পশ্চিম আফ্রিকান ক্রিকেট কাউন্সিল পশ্চিম আফ্রিকান ক্রিকেট দল নামে একটি ঐক্যবদ্ধ দল সংগঠিত করে। তারা কখনোই আইসিসি ক্রিকেট বিশ্বকাপের যোগ্যতা অর্জন করতে পারেনি, যদিও তিনবার আইসিসি ট্রফিতে অংশ নিয়েছিল।
দলটি ১৯৭৬ থেকে ২০০৩ সাল পর্যন্ত আইসিসির সহযোগী সদস্য ছিল, যখন পশ্চিম আফ্রিকান ক্রিকেট কাউন্সিলের সদস্য রাষ্ট্রগুলি নবগঠিত আফ্রিকান ক্রিকেট অ্যাসোসিয়েশনের প্রশাসনের অধীনে আসে।
লাডোগা হ্রদ
লাডোগা হ্রদ (Ладожское озеро, tr. Ladozhskoye ozero,   IPA: <span class="IPA" title="Representation in the International Phonetic Alphabet (IPA)">[ˈladəʂskəjə ˈozʲɪrə] বা Russian: Ладога, tr.  Ladoga ,   IPA: <span class="IPA" title="Representation in the International Phonetic Alphabet (IPA)">[ˈladəgə] ; Laatokka [এর আগে ফিনিশ Nevajärvi]; Livvi: Luadogu; Veps: Ladog, Ladoganjärv) সেন্ট পিটার্সবার্গের আশেপাশের কারেলিয়া এবং লেনিনগ্রাদ ওব্লাষ্ট প্রজাতন্ত্রের উত্তর-পশ্চিমে অবস্থিত একটি স্বাদু জলের হ্রদ। এটি সম্পূর্ণভাবে ইউরোপে অবস্থিত এরকম হ্রদগুলির মধ্যে বৃহত্তম, রাশিয়ায় অবস্থিত বৈকালের পর দ্বিতীয় বৃহত্তম হ্রদ এবং বিশ্বের কালি হিসাবে চতুর্দশ স্বাদুজলের বৃহত্তম জলাশয়। শনির উপগ্রহ টাইটানের একটি মিথেন হ্রদ লাডোগা ল্যাকাস-এর নামকরণ করা হয়েছে এই হ্রদটির নামানুসারে।
ব্যুৎপত্তি
দ্বাদশ শতাব্দীর নেস্টারের একটি ইতিহাসে তিনি "গ্রেট নেভো" নামক একটি হ্রদের কথা উল্লেখ করেছেন, যা নেভা নদীর সাথে একটি স্পষ্ট সংযোগ ইঙ্গিত করে এবং সম্ভবত, ফিনিশ নেভো "সমুদ্র" বা নেভা "বগ, কোয়াগমায়ার" এর কথাও ইঙ্গিত করে।.
প্রাচীন নর্ড সাগাগুলো এবং হানস্যাটিক চুক্তিপত্রগুলো, উভয়েই একটি হ্রদনির্মিত উল্লেখ করে যার নাম হল প্রাচীন নর্সে আলডেইগ্যা বা আলডোগা। ১৪শ শতাব্দীর প্রারম্ভ থেকে, এই নামটি লাডোগা হিসাবে প্রচলিত হতে থাকে। টি. এন. জেকসনের মতে, এটি প্রায় ধরেই নেওয়া যেতে পারে যে লাডোগা নামটি প্রথমে নদী, তারপর শহর এবং এগুলোর পরেই একটি হ্রদের নাম নির্দেশ করার জন্য ব্যবহৃত হয়। তাই, তিনি বোধ করেন যে লাডোগা নামটি ভলকভ নদীর নিম্নপ্রান্তে উপাধিজনক প্রবাহে উৎপন্ন হয়, যার নব ফিনীয় নাম ছিল আলোডেয়োকি আধুনিক ফিনীয় নাম হবে আলোয়েন ইওকি "নীচু অংশের নদী"।
ভৌগোলিক প্রকৃতি
হ্রদটির গড় পৃষ্ঠ এলাকা ১৭,৮৯১ বর্গকিমি (দ্বীপপুঞ্জ ব্যতীত )। উত্তর থেকে দক্ষিণের দৈর্ঘ্য ২১৯ কিলোমিটার এবং এর গড় প্রস্থ ৮৩ কিমি; গড় গভীরতা ৫১ মিটার, যদিও সর্বোচ্চ গভীরতা ২৩০ মিটার হ্রদের উত্তর-পশ্চিম অংশে। অববাহিকা এলাকা: ২৭৬,০০০ বর্গকিমি, ভলিউম: ৮৩৭ ঘন-কিলোমিটার । (শুরুর দিকে আনুমানিক হিসাবে ৯০৮ ঘনকিলোমিটার আয়তন ছিল)। প্রায় ৬৬০টি দ্বীপ রয়েছে, যার মোট ক্ষেত্রফল প্রায় 435 বর্গকিমি। লাডোগা হ্রদের গড় উচ্চতা সমুদ্রতল থেকে ৫ মিটার । অধিকাংশ বিখ্যাত দ্বীপপুঞ্জ যেমন  ভালাম দ্বীপমালা, কিপোলা এবং কোনেভেটস হ্রদটির উত্তর পশ্চিম অংশে অবস্থিত।
কারেলিয়ান ইস্থমুস দ্বারা এটি বাল্টিক সাগর থেকে পৃথক রয়েছে; নেভা নদীর মাধ্যমে এটি গালফ অফ ফিনল্যান্ডে মিলিত হয়েছে।
লাডোগা হ্রদ একটি নৌ-পরিবহনযোগ্য জলপথ এবং এটি ভোলগা নদী থেকে বাল্টিক সাগরের জলপথের অংশ।
লাডোগা হ্রদের অববাহিকায় প্রায় ৫০০০০ হ্রদ এবং ১০ কিলোমিটারের থেকে বেশি দৈর্ঘ্য বিশিষ্ট ৩৫০০ নদী রয়েছে। ৮৫% জলপ্রবাহ ঘটে উপনদী গুলির কারণে, ১৩% বৃষ্টিপাতের কারণে এবং ২% ভূগর্ভস্থ জলের কারণে।
ভূতাত্ত্বিক ইতিহাস
থাম্ব|খ্রীষ্টপূর্ব ৭০০০ সনে আন্সিলাস হ্রদ
বন্যপ্রাণী
লাডোগা হ্রদ মাছ সমৃদ্ধ। হ্রদে প্রায় ৪৮ টি প্রকারের (প্রজাতি এবং ইনফ্রা স্পেসিফিক ট্যাক্সা ধরে) মাছের দেখা পাওয়া গেছে যার মধ্যে রোচ, কার্প ব্রেম, জান্ডার, ইউরোপীয় পার্চ, রুফ, দুই প্রজাতির কোরেগনাস অ্যালবুলা (ভেন্ডেস), আট প্রকারের কোরেগনাস ল্যাভেরাস ইত্যাদি। এছাড়াও, খুব কম হলেও কখনো কখনো বিপন্ন প্রজাতির ইউরোপীয় সামুদ্রিক স্টারজন এরও দেখা পাওয়া গেছে। বাণিজ্যিকভাবে মৎস্যশিকার এক সময় একটি বড় শিল্প ছিল এই অঞ্চলে তবে অতিরিক্ত মাছ ধরার কারণে এখন আর এটি লাভজনক পর্যায়ে নেই।যুদ্ধের পরে, ১৯৪৫–১৯৫৪ সালের মধ্যে, মোট বার্ষিক শিকার বৃদ্ধি পায় এবং সর্বোচ্চ ৪৯০০ টনে পৌঁছয়। তবে ভারসাম্যহীন মৎস্য শিকারের ফলে ১৯৫৫-১৯৬৩ র মধ্যে মাছের পরিমাণ হ্রাস পায়, কখনও কখনও বছরে ১৬০০ টনে নেমে এসেছিল। পরিস্থিতি ধীরে ধীরে পুনরুদ্ধার হয় এবং ১৯৭১-১৯৯৯ সালে প্রতি বছর প্রায় ৪৯০০ থেকে ৬৯০০ টনের মতো মাছধরা পড়ত, যা ১৯৩৮ সালের মোট উতপাদনের প্রায় সমান।. এখন ধীরে ধীরে মৎস্যখামার এবং বিনোদনমূলক মৎস্যশিকার বিকশিত হচ্ছে এই অঞ্চলে
এটির নিজস্ব স্থানীয় রিংযুক্ত সিল উপ-প্রজাতি রয়েছে যা লাডোগা সিল হিসাবে পরিচিত।
ইতিহাস
প্রাচীন ভালাম মঠটি প্রতিষ্ঠিত হয়েছিল লাডোগা হ্রদের বৃহত্তম দ্বীপ ভালামে যেটি ১৬১১ থেকে ১৭১৫ খ্রীষ্টাব্দের মাঝামাঝি কোন এক সময় পরিত্যক্ত হয় ; অষ্টাদশ শতকে চমত্কারভাবে পুনরুদ্ধার করা হয় এই মনাস্ট্রিটা এবং ১৯৪০ সালে শীত যুদ্ধের সময় অধিবাসীদের ফিনল্যান্ডে সরিয়ে নেওয়া হয়। ১৯৮৯ সালে ভালামে পুনরায় আধ্যাত্মিক কার্যক্রম শুরু হয়।.
আরবি অসম্পূর্ণ ক্রিয়া
থাম্ব كان وأخواتها বা আরবি অসম্পূর্ণ ক্রিয়া বা আফআলে নাকিসা (الأفعال الناقصة) হল আরবি ভাষার এমন অসম্পূর্ণ ক্রিয়া, যা জুমলায়ে ইসমিয়া (নামবিশিষ্ট বাক্য)-এর শুরুতে এসে 'মুবতাদা' (উদ্দেশ্য)-কে রফা দেয় (এই মুবতাদাকে বলা হয় তার ইসম) এবং 'খবর' (বিধেয়)-কে নসব দেয় (এই খবরকে বলা হয় আফআলে নাকিসার খবর)। যেমন, كان خالدٌ مريضاً
এখানে كان হল আফআলে নাকিসাহ, خالد তার ইসম এবং مريضا হল তার খবর।
নাকিসাহ বা অসম্পূর্ণ বলে নামকরণ করা হয়েছে, কারণ এগুলো কেবল তাদের 'মারফু'-এর দ্বারা পূর্ণ হয় না। অর্থাৎ, কেবল আফআলে নাকিসা ও তার পরের মারফু (ইসম) এর মাধ্যমে অর্থ পূূূর্ণ হয় না; বরং তার অর্থ পুরোপুরি প্রকাশ করতে হলে মারফু-এর সাথে একটা মানসুব-এরও প্রয়োজন পড়ে।)
আফআলে নাকিসার শব্দগুলো হল:
كان، صار، أصبح، أضحى، ظل، أمسى، بات، ما برح، ما انفك، ما زال، ما فتئ، ما دام، و ليس
অ্যান্টনি ফৌসি
ফৌসি সংক্রামক রোগগুলির জন্য বিশ্বের অন্যতম শীর্ষ বিশেষজ্ঞ হিসাবে স্বীকৃত। জাতীয় ন্যাশনাল ইনস্টিটিউটস অব  হেলথ (এনআইএইচ) -এর চিকিৎসক হিসাবে, ফৌসি ৫০ বছরেরও বেশি সময় ধরে আমেরিকার জনস্বাস্থ্য বিষয়ে বিভিন্ন দক্ষতায় সেবা করেছেন এবং রোনাল্ড রেগনের পর থেকে তিনি প্রতিটি মার্কিন রাষ্ট্রপতির পরামর্শদাতা ছিলেন।  একজন বিজ্ঞানী এবং এনআইএইচ-এর এনআইএআইডি-র প্রধান  দুই হিসাবেই তিনি এইচআইভি / এইডস গবেষণা এবং অন্যান্য ইমিউনোডেফিসিয়েন্সিতে(প্রতিরোধ ক্ষমতা ঘাটতি)  অবদান রেখেছেন।
পটভূমি এবং শিক্ষা
ফৌসি জন্মগ্রহণ করেছিলেন ২৪ ডিসেম্বর, ১৯৪০ সালে নিউ ইয়র্ক সিটির ব্রুকলিনে। তার বাবা  স্টিফেন এ. ফৌসি একটি ঔষধালয়ের মালিক, মা ইউজেনিয়া এ ফৌসি। তার বাবা ফার্মাসিস্ট হিসাবে কাজ করেছিলেন, তার মা এবং বোন সেখানে খাতা লিখতেন এবং ফৌসি প্রেসক্রিপশন দেখে ওষুধ দিতেন। ওষুধের দোকানটি বেনসনহার্স্টে তাঁর পরিবারের বাড়ি থেকে একটি পাড়া দূরে ব্রুকলিনের ডিকার হাইটস বিভাগে ছিল।
ফৌসি র পিতামহ, আন্টনিও ফৌসি এবং পিতামহী ক্যালোগেরা গার্ডিনো সিয়াচকা, ইতালি থেকে এসেছিলেন। ইতালির নেপলস থেকে তাঁর মাতামহী, রাফায়েল ট্রেমেটার্রা ছিলেন একজন দর্জি। তাঁর মাতামহ, জিওভান্নি অ্যাবিস সুইজারল্যান্ডে জন্মগ্রহণ করেছিলেন এবং তিনি ছিলেন একজন শিল্পী যিনি ল্যান্ডস্কেপ এবং প্রতিকৃতি চিত্রাঙ্কন,  ম্যাগাজিন চিত্র (ইটালি) পাশাপাশি জলপাইয়ের তেলের ক্যান সহ বাণিজ্যিক লেবেলের চিত্রলেখ নকশার জন্য বিখ্যাত। তাঁর প্রপিতামহ,   পিতামহী ১৯ শতকের শেষদিকে মার্কিন যুক্তরাষ্ট্রে চলে আসেন। ফৌসি  ক্যাথলিক  ধারায় বড় হয়েছেন।
ফৌসি ম্যানহাটনের আপার ইস্ট সাইডের রেজিস হাই স্কুলে পড়াশোনা করেছিলেন, যেখানে তিনি স্কুলের বাস্কেটবল দলের অধিনায়ক ছিলেন। তিনি ১৯৫৮ সালে স্নাতক হন। এরপরে তিনি   কলেজ অফ হলি ক্রসে পড়েন,  ১৯৬২ সালে শাস্ত্রীয় প্রাচীনত্বে স্নাতক ডিগ্রি অর্জন করে।  এরপরে ফৌসি কর্নেল বিশ্ববিদ্যালয় মেডিকেল কলেজের মেডিকেল স্কুলে পড়াশোনা করেন যেখানে তিনি ডক্টর অফ মেডিসিনে  প্রথম হয়ে প্রথম শ্রেণিতে স্নাতক হন। তারপরে তিনি নিউইয়র্ক হাসপাতাল-কর্নেল মেডিকেল সেন্টারে ইন্টার্নশিপ এবং রেসিডেন্সি  শেষ করেন।
পেশা
১৯৬৮ সালে, ফৌসি ন্যাশনাল  ইনস্টিটিউট অব এলার্জি আন্ড ইনফেক্সাস ডিসিসসেস এর ল্যাবোরেটরি অব  ক্লিনিকাল ইনভেস্টিগেসা্নে  (এলসিআই) , রোগ পরীক্ষার গবেষণাগারে রোগ পরীক্ষার  সহযোগী হিসাবে জাতীয় স্বাস্থ্য ইনস্টিটিউটে যোগদান করেন/।  ১৯৭৪ সালে, তিনি ক্লিনিকাল ফিজিওলজি( শারীরবৃত্ত)  বিভাগ, এলসিআইয়ের প্রধান হন এবং ১৯৮০ সালে ইমিউনোরেগুলেশনের ল্যাবরেটরির (প্রতিরোধ ক্ষমতা নিয়ন্ত্রণ পরীক্ষাগার) প্রধান নিযুক্ত হন। ১৯৮৪ সালে, তিনি এনআইএআইডি-র পরিচালক হন যাতে ২০২০ সালেও তিনি  এই পদে বর্তমান। এই পদে তার দায়িত্বে আছে  সংক্রামক এবং ইমিউনো-মিডিএটেড ইলনেস(ক্ষমতা মধ্যবর্তী-অসুস্থতা) সম্পর্কিত মৌলিক এবং প্রয়োগিত গবেষণার বিস্তৃত গবেষণা দফতর।   তাঁর সংস্থার ঊর্ধ্বতন, এন আই এইচ এ নেতৃত্ব দেবার জন্য তিনি কতিপয় ভাল সুযোগ প্রত্যখান করেন  এবং  এইচআইভি,  সার্স, ২০০৯ সোয়াইন ফ্লু বৈশ্বিক মহামারী, মার্স, ইবোলা এবং কোভিড -১৯ ভাইরাসজনিত রোগের সাথে লড়াই করার জন্য মার্কিন প্রচেষ্টাতে সর্বাগ্রে ছিলেন।
তিনি ২০০০ এর প্রথম দিকে  এইডস ত্রাণের জন্য রাষ্ট্রপতির জরুরি  পরিকল্পনা নির্মানে   এবং  ৯/১১ সন্ত্রাসী হামলার পরবর্তীতে জৈব প্রতিরক্ষার ওষুধ ও টিকার বিকাশ পরিচালনায় উল্লেখযোগ্য ভূমিকা পালন করেন।
কোভিড-১৯ টাস্ক ফোর্স
থাম্ব|মার্চ ২০২০তে ফৌসি [[কোভিড-১৯ নিয়ে হোয়াইট হাউসে বক্তব্য রাখছেন]] ফৌসি করোনা ভাইরাস মহামারী মোকাবেলায় প্রেসিডেন্ট ট্রাম্পের অধীনে, ২০২০ সালের জানুয়ারির শেষদিকে প্রতিষ্ঠিত হোয়াইট হাউস করোনাভাইরাস টাস্ক ফোর্সের সদস্য। তিনি বলেছিলেন যে চূড়ান্ত ক্ষেত্রে সংক্রামিতদের  মৃত্যুর হার সম্ভবত বিশ্ব স্বাস্থ্য সংস্থার প্রাথমিকভাবে অনুমান করা ২% এর তুলনায় ১% এর   হবে যা মৌসুমী ফ্লুর ০.১% হারের  দশগুণ বেশি।
ফৌসি মহামারী চলাকালীন রাষ্ট্রপতির কার্যালয়ের  জনস্বাস্থ্য মুখপাত্র ছিলেন এবং যুক্তরাষ্ট্রে চলমান সামাজিক দূরত্বের প্রচেষ্টার প্রবক্তা ছিলেন। তিনি কার্যনির্বাহী অফিস কর্তৃক জারি করা প্রাথমিক ১৫ দিনের স্ব-বিচ্ছিন্নতা নির্দেশিকা কমপক্ষে ২০২০ সালের এপ্রিলের শেষের দিকে বাড়ানোর পক্ষে যুক্তি দিয়েছিলেন। ট্রাম্পের সাথে তার মতবিরোধের কারণে, ডানপন্থী পন্ডিতরা দ্বারা ফৌসি সমালোচিত হয়েছিলেন এবং মৃত্যুর হুমকি পেয়েছিলেন যার ফলে একটি সুরক্ষার বিশদ বিবরণ প্রয়োজন হয়েছিল।   মতবিরোধ চলাকালীন ট্রাম্পও ফৌসির প্রশংসা করেছেন।
সদস্যতা
ফৌসি ন্যাশনাল একাডেমি অফ সায়েন্সেস, আমেরিকান একাডেমি অফ আর্টস অ্যান্ড সায়েন্সেস, ন্যাশনাল একাডেমি অফ মেডিসিন , আমেরিকান ফিলোসফিকাল সোসাইটি এবং রয়্যাল ড্যানিশ একাডেমি অফ সায়েন্সেস অ্যান্ড লেটারস  এর সদস্য এবং  আমেরিকান  সোসাইটি ফর ক্লিনিকাল ইনভেস্টিগেসান,  দা ইনফেকসাস ডিসিস  সোসাইটি  অফ  আমেরিকা এবং আমেরিকান অ্যাসোসিয়েশন অব ইমিউনোলজিস্ট  সহ অন্যান্য  অসংখ্য পেশাদার সমিতির সদস্য ছিলেন। তিনি হ্যারিসন্স  প্রিন্সিপালস অব ইন্টারনাল  মেডিসিনের  সম্পাদক হিসাবে এবং একাধিক পাঠ্যপুস্তক সহ এক হাজারেরও বেশি বৈজ্ঞানিক প্রকাশনার লেখক, সহকারী বা সম্পাদক হিসাবে বহু বৈজ্ঞানিক জার্নালের সম্পাদকীয় বোর্ডগুলিতে দায়িত্ব পালন করেন।
পুরস্কার ও সম্মাননা
ডান|থাম্ব|১৯ জুন, ২০০৮ সালে [[হোয়াইট হাউসে বেন কারসন এবং অ্যান্টনি ফৌসিকে (ডান) রাষ্ট্রপতি পদক প্রাপক হিসাবে ঘোষণা করা হয়েছিল।]]
ওয়ারেন স্টট
লেসলি ওয়ারেন স্টট (Warren Stott; জন্ম: ৮ ডিসেম্বর, ১৯৪৬) ল্যাঙ্কাশায়ারের রোচডেল এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার, প্রশাসক, ধারাভাষ্যকার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন ওয়ারেন স্টট।
খেলোয়াড়ী জীবন
১৯৬৯-৭০ মৌসুম থেকে ১৯৮৩-৮৪ মৌসুম পর্যন্ত ওয়ারেন স্টটের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান ও ডানহাতি মিডিয়াম-পেস বোলার ওয়ারেন স্টট নিউজিল্যান্ডীয় ঘরোয়া ক্রিকেটে অংশ নেন। মোট ১৫ মৌসুম অকল্যান্ডের সদস্যরূপে খেলেন।
সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ওয়ারেন স্টট। ৯ জুন, ১৯৭৯ তারিখে নটিংহামে সফরকারী শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।
আন্তর্জাতিক ক্রিকেটের একমাত্র খেলাটি ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপে খেলেন। নিউজিল্যান্ডের উদ্বোধনী খেলায় শ্রীলঙ্কার মুখোমুখি হন। তিন উইকেট লাভ করে দলকে সহজ বিজয় এনে দেন। কিন্তু, প্রতিযোগিতার বাদ-বাকী খেলা থেকে তাকে বিরত রাখা হয়। এরপর কোন সিরিজে তাকে নিউজিল্যান্ড দলে রাখা হয়নি।
ক্রিকেট খেলা থেকে অবসর গ্রহণের পর ওয়ারেন স্টট ক্রিকেট প্রশাসক, ধারাভাষ্যকার ও কোচের ভূমিকায় অবতীর্ণ হয়েছেন।
নবযান
নবযান (नवयान) মানে "নতুন যান" এবং ভীমরাও রামজি আম্বেদকর কর্তৃক বৌদ্ধধর্মের পুনঃব্যাখ্যা বোঝায়;  এটিকে নব্য-বৌদ্ধধর্ম, আম্বেদকারিত বৌদ্ধধর্ম, এবং ভীমায়ান (আম্বেদকরের প্রথম নাম, ভীমরাও) নামেও ডাকা হয়।  আম্বেদকর ভারতের ঔপনিবেশিক যুগে একটি দলিত (অস্পৃশ্য) পরিবারে জন্মগ্রহণ করেছিলেন, বিদেশে অধ্যয়ন করেছিলেন, একজন মহার দলিত নেতা হয়েছিলেন এবং ১৯৩৫ সালে হিন্দু ধর্ম থেকে বৌদ্ধ ধর্মে রূপান্তরিত করার তার অভিপ্রায় ঘোষণা করেছিলেন।  এরপরে আম্বেদকর বৌদ্ধধর্মের পাঠ্য অধ্যয়ন করেন, এর বেশ কিছু মূল বিশ্বাস এবং মতবাদ খুঁজে পান যেমন চতুরার্য সত্য এবং "নন-সেল্ফ" কে ত্রুটিপূর্ণ এবং হতাশাবাদী হিসাবে, তারপরে তিনি "নতুন বাহন" বৌদ্ধধর্ম, বা নবায়ন নামে এগুলিকে পুনরায় ব্যাখ্যা করেন।   আম্বেদকর ১৪ অক্টোবর ১৯৫৬-এ একটি প্রেস কনফারেন্স করেছিলেন, তার থেরবাদ এবং মহাযান বৌদ্ধ ধর্মের পাশাপাশি হিন্দুধর্মকে প্রত্যাখ্যান করার ঘোষণা দিয়েছিলেন।  তারপরে, তিনি হিন্দু ধর্ম ত্যাগ করেন এবং তার মৃত্যুর প্রায় ছয় সপ্তাহ আগে নবাযান গ্রহণ করেন।  এর অনুগামীরা নবায়ন বৌদ্ধধর্মকে আমূল ভিন্ন ধারণার একটি সম্প্রদায় হিসেবে নয়, বরং বৌদ্ধধর্মের নীতির উপর প্রতিষ্ঠিত নতুন আন্দোলন হিসেবে দেখে।
উৎপত্তি
আম্বেদকর ঔপনিবেশিক যুগে এবং ভারতের স্বাধীনতা-পরবর্তী সময়ে প্রভাবশালী একজন ভারতীয় নেতা ছিলেন। তিনি ছিলেন একটি দরিদ্র মহারাষ্ট্রের দলিত পরিবারের চতুর্দশ সন্তান, যিনি বিদেশে পড়াশোনা করেছিলেন, ১৯২০-এর দশকে ভারতে ফিরে আসেন এবং রাজনৈতিক আন্দোলনে যোগ দেন।  তার ফোকাস ছিল দলিতদের সামাজিক ও রাজনৈতিক অধিকার।  তার সম্প্রদায়কে ধর্মীয় কুসংস্কার থেকে মুক্ত করার জন্য, তিনি উপসংহারে এসেছিলেন যে তাদের অবশ্যই হিন্দু ধর্ম ত্যাগ করতে হবে এবং একটি ভিন্ন ধর্মে ধর্মান্তরিত করতে হবে।  তিনি বৌদ্ধ ধর্মকে বেছে নেন নবায়নের রূপে।
মতবাদ এবং ধারণা
১৯৩৫ সালে, মহাত্মা গান্ধীর সাথে তার মতবিরোধের সময় আম্বেদকর হিন্দুধর্ম থেকে বৌদ্ধধর্মে রূপান্তর করার উদ্দেশ্য ঘোষণা করেন। পরবর্তী দুই দশক ধরে আম্বেদকর বৌদ্ধধর্মের গ্রন্থে পড়াশোনা করেন এবং তাঁর পাঠ্য, বুদ্ধ ও ধম্মা লিখেছিলেন, যা নবাযান বৌদ্ধধর্ম অনুসরণ করে তাদের প্রাথমিক মতবাদ।
মূল বিশ্বাস
নবাযানের প্রতিষ্ঠাতা পাঠের অপ্রকাশিত সম্পাদকীয়তে, আম্বেদকর লিখেছেন:
আধুনিকতা ও বিজ্ঞানের মধ্যে বৌদ্ধ ধর্মের স্থান
তার প্রবন্ধ, বুদ্ধ এবং তার ধর্মের ভবিষ্যত, আম্বেদকর উল্লেখ করেছেন যে বিজ্ঞানের সাথে সামঞ্জস্যপূর্ণ একমাত্র প্রধান বিশ্বাস হল বৌদ্ধধর্ম।  তিনি যীশু, নবী মুহাম্মদ এবং কৃষ্ণকে বুদ্ধের সাথে তুলনা করেছেন এবং উল্লেখ করেছেন যে যীশু যখন নিজেকে "ঈশ্বরের পুত্র" বলেছেন, তখন নবী মুহাম্মদ নিজেকে "ঈশ্বরের বার্তাবাহক" বলেছেন এবং কৃষ্ণ নিজেকে "দেবতাদের দেবতা" বলেছেন।  (পরমেশ্বর), বুদ্ধ ছিলেন
উপরন্তু, তিনি বলেন, বৌদ্ধধর্ম হল এমন কয়েকটি ধর্মের মধ্যে একটি যেগুলি দাবি করে না যে তাদের মূল্যবোধগুলি ঈশ্বরের কাছ থেকে উদ্ভূত, এবং তাই সহজাতভাবে নমনীয় এবং আধুনিকতাকে প্রতিরোধ করতে সক্ষম।  আম্বেদকর একই প্রবন্ধে লিখেছেন:
বৌদ্ধ কর্ম এবং হিন্দুদের দ্বারা এর ভুল বর্ণনা
বৌদ্ধধর্ম সম্পর্কে আম্বেদকর যে প্রধান ভুল বোঝাবুঝিগুলি পরিষ্কার করতে চেয়েছিলেন তার মধ্যে একটি হল কর্ম ও অন্নতা এবং নীতিগুলির মধ্যে একটি আপাত দ্বন্দ্ব। এর উপর ভিত্তি করে, অনেকেই বিশ্বাস করেন যে বৌদ্ধধর্ম হিন্দুধর্মের সাথে মিল রয়েছে কারণ উভয় ধর্মেই কর্ম এবং পুনর্জন্ম রয়েছে।  এই বিষয়ে, আম্বেদকর স্পষ্ট করে বলেছিলেন যে এগুলি একেবারেই ভিন্ন দর্শন:
তাই, তিনি যুক্তি দেন, বৌদ্ধধর্মে কর্ম হল একটি নৈতিক দর্শন যা শুধুমাত্র একজনের তাৎক্ষণিক জীবনের কর্মের উপর ভিত্তি করে, যাতে একজন ব্যক্তিকে অসহায় করা হয় না।  তিনি যুক্তি দেন যে পূর্ব জীবনের উপর ভিত্তি করে একটি কর্মফল একটি বিপজ্জনক আদর্শ, কারণ
তিনি আরও দাবি করেন যে উত্তরাধিকার সূত্রে প্রাপ্ত কর্ম একটি স্পষ্টতই বৈজ্ঞানিক বিরোধী ধারণা, এই যুক্তিতে
আরম্ভ
আম্বেদকর তার মনের এই ধরনের সমস্যাগুলির সমাধান করার জন্য বৌদ্ধধর্মের পুনঃব্যাখ্যা করেছিলেন এবং বৌদ্ধধর্মের ঐতিহ্যগত শিক্ষাগুলিকে একটি "নতুন বাহন" হিসেবে নবাযান নামে পুনঃপ্রণয়ন করেছিলেন।  আম্বেদকর দ্বারা উত্থাপিত নবায়ন ধম্ম মতবাদ, সুমন্ত (২০০৪) বলেন, "নৈতিকতাকে একটি অতীন্দ্রিয় [ধর্মীয়] ডোমেনে স্থাপন করে না" বা "রাষ্ট্র সহ একটি নাগরিক সমিতিতে"।  ধম্ম থেকে উদ্ভূত এবং সামাজিক বিবেকের জন্য নির্দেশক নীতি। নবযান বৌদ্ধধর্ম ১৯৫৬ সালে শুরু হয়, যখন ভীমরাও আর. আম্বেদকর এটি গ্রহণ করেন এবং ১৪ ও ১৫ অক্টোবর ১৯৫৬ তারিখে ৩৯৯,০০০ দলিত সম্প্রদায়ের সদস্য হিন্দু ধর্ম থেকে নবাযানে ধর্মান্তরিত হয়। তার পর থেকে প্রতি বছর ১৪ অক্টোবর, দিক্রহাম দিবস হিসেবে পালিত হয় নাগপুর দিবস।
শাস্ত্র এবং অনুশীলন
ভীমরাও রামজি আম্বেডকর এর লেখাগুলো  আম্বেদকরকে মরণোত্তর বুদ্ধ এবং তাঁর ধম্ম নামে প্রকাশিত করা হয়েছিল এবং যারা নবাযান বৌদ্ধধর্ম অনুসরণ করেন তাদের জন্য এটিই ধর্মগ্রন্থ।   নবাযান অনুসারীদের মধ্যে, রাজ্য ,কিউন এবং প্রিবিশ (২০১৩) এটিকে "প্রায়শই তাদের 'ত্রিপিটক' হিসাবে উল্লেখ করা হয় এবং বৌদ্ধ পথের এটির অভিনব ব্যাখ্যা সাধারণত এই বিষয়ে তাদের জ্ঞানের একমাত্র উৎস গঠন করে"।
বি.আর. আম্বেদকরকে নবাযান অনুসারীদের মধ্যে একজন বোধিসত্ত্ব, মৈত্রেয় হিসেবে গণ্য করা হয়।   অনুশীলনে, নবাযানের অনুসারীরা আম্বেদকরকে শ্রদ্ধা করে, ডেইট্রিক (২০১৮) বলেন, কার্যত বুদ্ধের সমতুল্য।  তাকে বিস্মৃত হওয়ার পর ধম্মের আবির্ভাব এবং শিক্ষা দেওয়ার ভবিষ্যদ্বাণী করা হয়;  তার মূর্তিটি নবাযান মন্দিরের একটি অংশ এবং তাকে একটি হ্যালো দিয়ে দেখানো হয়েছে।  যদিও আম্বেদকর নবাযানকে নাস্তিক বলে উল্লেখ করেছেন, নবাযান বিহার ও মন্দিরগুলিতে বুদ্ধ এবং আম্বেদকরের ছবি রয়েছে এবং অনুসারীরা অনুশীলনে তাদের সামনে মাথা নত করে এবং প্রার্থনা করে।  জুংঘরে (১৯৮৮) অনুসারে, নবাযানের অনুসারীদের জন্য, আম্বেদকর একজন দেবতা হয়ে উঠেছেন এবং ভক্তিমূলকভাবে পূজিত হন।
উৎসব
নবাযান বৌদ্ধদের মধ্যে প্রধান উৎসবগুলি হল:
অ্যান্টনি মাইকেল গর্ডন
অ্যান্টনি মাইকেল গর্ডন (Anthony Gordon; জন্ম: ২৪ ফেব্রুয়ারি ২০০১; অ্যান্টনি গর্ডন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
২০১৮ সালে, গর্ডন ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
অ্যান্টনি মাইকেল গর্ডন ২০০১ সালের ২৪শে ফেব্রুয়ারি তারিখে ইংল্যান্ডের লিভারপুলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
গর্ডন ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৫ বছরে ২৭ ম্যাচে অংশগ্রহণ করে ৬টি গোল করেছেন।